पाएं अपने शहर की ताज़ा ख़बरें और फ्री ई-पेपरडाउनलोड करें
कीरती किसान मोर्चा रोपड़ ने गांव चैहड़माजरा में किसान रैली करके जहां किसानों को हौंसले बुलंद किए, वहीं नूरपुरबेदी पुलिस ने कोरोना नियमों का उल्लंघन करने पर 22 किसान नेताओं व लोगों पर पर्चे दर्ज किए है। रैली में 5 हजार से ज्यादा लोग पहुंचे थे। संयुक्त किसान मोर्चे के नेता गुरनाम सिंह चढूनी सहित रूलदू सिंह मानसा, सोनिया मान, बूटा सिंह, बुरज गिल और निरभे सिंह ढुडीके विशेष रूप से पहुंचे। रैली के दौरान मंच से संबोधित करते हुए गुरनाम सिह चढूंनी ने कहा कि हम किसान लोग तो हर तरह से ही मरेंगे। चाहे करोना मार दे, चाहे केंद्र सरकार कानून मार दे, चाहे बाॅर्डर पर सरकार मरवा दे लेकिन किसानों के हक में मरे तो लोगों के लिए शहीद कहलाएंगे। मंच से रुलदू सिह मानसा ने कहा कि मोदी सरकार का इतिहास काले पन्नों में लिखा जाएगा। सोनिया मान ने कहा कि मोदी का आईटी सेल पूरा दिन हिंदू मुस्लमान व खालिस्तानी एजेंडा चलाकर देश को बांटने के काम करता है। वहीं संयुक्त किसान मोर्चा के बाकी नेताओं ने भी मंच से लोगों को गेहूं का काम निपटा कर दिल्ली बाॅर्डर पर पहुंचने की अपील की। मंच से किसान नेता रूलदू सिंह मानसा ने कहा कि दिल्ली में चल रहे किसान आंदोलन का हल नहीं निकला तो इसे ग्रामीण स्तर तक लेकर जाएंगे। उन्होंने कहा सरकार को आर्थिक तौर पर कमजोर करने के लिए लोग न तो बसों में किराया देंगे और न ही किसी तरह का बिल या टैक्स देंगे।
22 लोगों पर बायनेम और अन्य अज्ञात पर केस दर्ज
नूरपुरबेदी पुलिस ने कोरोना नियमों की अवहेलना व 20 लोगों से अधिक एकत्रता करके रैली करने वाले 22 लोगों पर बायनेम व बाकी अज्ञात पर आईपीसी की धारा 188, आईपीसी की धारा 269 व डिजास्टर मैनेजमेंट एक्ट 51बी के तहत मामला दर्ज किया है। नूरपुरबेदी थाने में काटी गई एफआईआर नंबर 57 के अनुसार कीरती किसान यूनियन के पदाधिकारियों नेे गांव चैहड़माजरा, बड़वा में केंद्र सरकार के कृषि कानूनों के विरोध में कॉन्फ्रेंस की। पुलिस ने कल ही टेंट लगा रहे बीर सिंह को कान्फ्रेंस न करने की हिदायत की थी। शनिवार को थाना प्रभारी विक्रमजीत सिंह घुम्मण ने पुलिस पार्टी सहित जाकर प्रबंधकों से प्रोग्राम संबंधी कोई परमिशन मांगी तो प्रबंधक कोई भी परमिशन नहीं दिखा सके। जिसके चलते पुलिस ने बीर सिंह निवासी गांव बड़वा, तरसेम सिंह निवासी गांव जटपुर, रणवीर सिंह रंधावा अध्यक्ष कीरती किसान यूनियन जिला रोपड़, कनवीनर कीरती किसान यूनियन रोपड़ जगमनदीप सिंह पढ़ी, हरदीप कौर कोटला, रूपिंदर सिंह संदोआ, जिला अध्यक्ष मिस्त्री यूनियन रमेश चंद, रहमान अध्यक्ष प्रवासी मजदूर यूनियन, दलजीत सिंह निवासी रायपुर, बलवीर सिंह भीरी निवासी गांव बड़वा, राम कुमार मुकारी, सुखविंदर सिंह बड़वा, हरप्रीत काहलों नलहोटी, हरमिंदर सिंह नूरपुरबेदी, सुच्चा सिंह कलमां, लक्की चैहड़माजरा, लक्की(दूसरा) चैहड़माजरा, मक्कू चैहड़माजरा, सरपंच हरदेव सिंह चैहड़माजरा, जोरावर सिंह भाओवाल, पम्मा डूमेवाल पंजाबी कलाकार समेत साजी, हैपी व एक अज्ञात के खिलाफ मामला दर्ज किया गया है।
सिख रक्षक है, कातिल नहीं हो सकता : सोनिया
रैली में सोनिया मान ने संबोधन करते हुए कहा कि बीजेपी के लोग एेसे गुमराहकुंन और लोगों में जहर भरने वाले हैं। बचपन से ही उन्हें बहुत लोग बोलते आए हैं कि उसके पिता का सिखों ने सोधा लगाया था और उसके दिमाग में यही चीज डालने की कोशिश की गई है लेकिन जब उसने अब सिंघु बॉर्डर और टिकरी बॉर्डर पर देखा और कोरोना महामारी में देखा तो वह सिख ही हैं, जो लोगों की मुश्किलों में काम आ रहे हैं। लोगों की जानें बचा रहे हैं और लोक हितों की खातिर लड़ रहे हैं। उन्होंने कहा कि मुझे पूरा यकीन है कि सिख कभी भी किसी का कातिल नहीं हो सकता। सिख रक्षक हो सकता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn